Tussenwerpsels – taal se kerrie en kaneel
Geplaas deur	Sophia Kapp Donderdag, 19 Augustus 2021
Trefwoorde: woordsoorte, tussenwerpsels
Ek het probeer met die bleek macaroni-en-kaas, maar ek kon nie. Ek het die hoofdige mengsel van anys en kaneel en naeltjies en komyn gemis wat deur 'n kombuis draal, en die warm oranje van 'n koesterende boerekerrie soos wat my ouma dit nog op haar Dover in 'n swart pot gemaak het. Geurmiddels is die ding wat die siel voed, wat van kosmaak kuns maak, wat eet verhef van 'n funksie tot 'n vreugde.
"Fi-jirts, fi-jirts, fi-jirts," sê die stukkie kryt op Alie se lei ...
Dan klap Ouma se brilhuisie kloeps! toe, en die stoel sê "ghierr" as Ouma opstaan ...
"Sj-ô-r, sjips," sê die straal water ...
Hoe herken 'n mens tussenwerpsels in 'n sin?
'n Wenk aan skrywers en voornemende skrywers oor kragwoorde: Soos wat 'n goeie kok oordeelkundig met geurmiddels te werk gaan, so gaan 'n goeie skrywer oordeelkundig met tussenwerpsels te werk. Ja, daar is disse wat onderneem om die vel van jou verhemelte af te skroei en jou stikkend en hygend na 'n glas melk te laat gryp, maar sulke geregte is in wese 'n foefie. Ek wonder altyd waarom 'n mens die moeite doen om sulke kos te eet, want ná die eerste mond vol proe 'n mens in elk geval niks. Dieselfde gebeur met manuskripte waarin kragwoorde oorbenut word. Dit skok, maar ná 'n paar bladsye wonder die leser of dit werklik die moeite werd is om deur die storie te ploeg, want al wat 'n mens daarvan kry, is sooibrand en diarree. Onthou: Dis 'n geurmiddel, nie 'n purgeermiddel nie.
Lees 1692 tye	Laaste modifikasie op Vrydag, 20 Augustus 2021 07:55
Meer in hierdie kategorie: « Akademiese skryfvaardighede III: Konjunksiemerkers	'n Komma voor "en" »
Woensdag, 15 September 2021 11:02
Wat 'n openbaring!!! Nou het ek baie geleer. Al die jare was en is steeds in baie handboeke "sjoe!", "ai!", "foeitog!" en 'n paar ander die enigste voorbeelde. Ek het nooit nodig gehad om verder te dink aan groetwoorde en beleefdheidsvorme nie ...